turjo4nis/wikipedia-bn-dump-20250701 huggingface dataset:
রেমা–কালেঙ্গা বন্যপ্রাণী অভয়ারণ্য

রেমা–কালেঙ্গা বন্যপ্রাণ অভয়ারণ্য বা রেমা–কালেঙ্গা বন্যপ্রাণী অভয়ারণ্য বাংলাদেশের একটি সংরক্ষিত বনাঞ্চল এবং বন্যপ্রাণের অভয়ারণ্য। এটি একটি শুকনো ও চিরহরিৎ বন এবং জীব ও উদ্ভিদবৈচিত্র্যে সমৃদ্ধ একটি বনাঞ্চল। সিলেট বিভাগের হবিগঞ্জ জেলার চুনারুঘাট উপজেলায় এর অবস্থান। রেমা–কালেঙ্গা অভয়ারণ্য ১৯৮২ সালে প্রতিষ্ঠা করা হয় এবং পরবর্তীতে ১৯৯৬ সালে এটির আরও সম্প্রসারণ করা হয়। বর্তমানে (২০০৯) এই অভয়ারণ্যের আয়তন ১৭৯৫.৫৪ হেক্টর। গোটা অঞ্চল রেমা, কালেঙ্গা, ছনবাড়ি, ও রশিদপুর -এ চারটি বিটে ভাগ করা। বিস্তীর্ণ এ অঞ্চলটি যেহেতু প্রাকৃতিক বনাঞ্চল, এজন্য বনের দেখভালের জন্য রয়েছে ১১টি ইউনিট ও ৭টি ক্যাম্প। বাংলাদেশের যে কয়েকটি প্রাকৃতিক বনভূমি এখনো মোটামু্টি ভাল অবস্থায় টিকে আছে, রেমা-কালেঙ্গা তার মধ্যে অন্যতম। তবে নির্বিচারে গাছ চুরি ও বন ধ্বংসের কারণে এ বনভূমির অস্তিত্বও বর্তমানে হুমকির মুখে।

অবস্থান ও আয়তন 
রেমা–কালেঙ্গা অভয়ারণ্য হবিগঞ্জ জেলার চুনারুঘাট উপজেলায় অবস্থিত। এটি ভারতের ত্রিপুরা সীমান্ত সংলগ্ন। রাজধানী ঢাকা থেকে সড়রপথে এর দূরত্ব প্রায় ১৩০ কিলোমিটার। হবিগঞ্জ জেলায় বনবিভাগের কালেঙ্গা রেঞ্জের তিনটি বিট: কালেঙ্গা, রেমা আর ছনবাড়ী নিয়ে এই অভয়ারণ্য গঠিত।

জীব ও উদ্ভিদবৈচিত্র্য 

রেমা–কালেঙ্গা অভয়ারণ্য বিরল প্রজাতির জীববৈচিত্র্যেসমৃদ্ধ। বর্তমানে এই বনে ৩৭ প্রজাতির স্তন্যপায়ী, ১৬৭ প্রজাতির পাখি, সাত প্রজাতির উভচর, ১৮ প্রজাতির সরীসৃপ ও ৬৩৮ প্রজাতির গাছপালা-লতাগুল্ম পাওয়া যায়। বিভিন্ন বিরল প্রজাতির পাখির জন্য এই বন সুপরিচিত এবং এদের মধ্যে রয়েছে — ভীমরাজ, টিয়া, পাতি ময়না, লালমাথা কুচকুচি, সিপাহি বুলবুল, রাজ ধনেশ, শকুন, কালো মথুরা, লাল বনমোরগ, প্যাঁচা, মাছরাঙ্গা, ঈগল, চিল প্রভৃতি।

এই বনে তিন প্রজাতির বানরের বাস, এগুলো হল: উল্টোলেজি বানর, লাল বান্দর ও নিশাচর লজ্জাবতী বানর। তাছাড়া এখানে পাঁচ প্রজাতির কাঠবিড়ালী দেখা যায়। এর মধ্যে বিরল প্রজাতির মালয়ান বড় কাঠবিড়ালি একমাত্র এ বনেই পাওয়া যায়। বন্যপ্রাণীর মধ্যে উল্ল্যেখযোগ্য আরও রয়েছে মুখপোড়া হনুমান, চশমাপরা হনুমান, উল্লুক, মায়া হরিণ, মেছোবাঘ, দেশি বন শুকর, গন্ধগোকুল, বেজি, সজারু ইত্যাদি। শঙ্খচূড়, দুধরাজ, দাঁড়াশ, লাউডগা প্রভৃতি সহ এ বনে আঠারো প্রজাতির সাপের দেখা পাওয়া যায়।

শকুনের নিরাপদ এলাকা
শকুনের নিরাপদ এলাকা-২ তফসিল অনুসারে রেমা–কালেঙ্গা বন্যপ্রাণী অভয়ারণ্য শকুনের জন্য নিরাপদ বলে ঘোষিত।

আরও দেখুন 
 অভয়ারণ্য
 বাংলাদেশের সংরক্ষিত বনাঞ্চল

তথ্যসূত্র

বহিঃসংযোগ 
 বাংলাদেশের বন অধিদপ্তরের ওয়েবসাইটে বন্যপ্রাণী অভয়ারণ্যের তালিকা

বাংলাদেশের বন
বাংলাদেশের সংরক্ষিত এলাকা
বাংলাদেশের বন্যপ্রাণী অভয়ারণ্য
হবিগঞ্জ জেলা
১৯৮২-এ বাংলাদেশে প্রতিষ্ঠিত
এ এস এম এ খালেক

এ এস এম এ খালেক বাংলাদেশের স্বাধীনতা যুদ্ধের একজন বীর মুক্তিযোদ্ধা। স্বাধীনতা যুদ্ধে তার সাহসিকতার জন্য বাংলাদেশ সরকার তাকে বীর প্রতীক খেতান প্রদান করে।

জন্ম ও শিক্ষাজীবন 
এ এস এম এ খালেকের জন্ম পিরোজপুর জেলার ভান্ডারিয়া উপজেলার শিয়ালকাঠিতে। তার বাবার নাম মো. সোনাম উদ্দীন। স্ত্রীর নাম রমিজা খালেক। তার দুই ছেলে ও চার মেয়ে।

কর্মজীবন 
১৯৭১ সালে এ এস এম এ খালেক বৈমানিক হিসেবে কর্মরত ছিলেন পাকিস্তান ইন্টারন্যাশনাল এয়ারলাইনসে (পিআইএ)।

মুক্তিযুদ্ধে ভূমিকা 
সেপ্টেম্বরে মুক্তিবাহিনীর নিজস্ব বিমান উইং গঠনের প্রক্রিয়া শুরু হলে এ এস এম এ খালেককে তাতে অন্তর্ভুক্ত করা হয়। ভারত সরকার মুক্তিবাহিনীকে তিনটি বিমান দেয়। এর একটি ছিল ডিসি-৩ বা ডাকোটা। এই বিমানের জন্য নির্বাচিত হন এ এস এম এ খালেক, আবদুস সাত্তার (বীর প্রতীক) এবং আবদুল মুকিত (বীর প্রতীক)। কিলোফ্লাইট নামের অন্তরালে মুক্তিবাহিনীর বিমান উইংয়ের জন্মলগ্নে যে নয়জন বৈমানিক অন্তর্ভুক্ত হন, তাঁদের ছয়জনই ছিলেন বেসামরিক বৈমানিক। বিমান চালনার অভিজ্ঞতা থাকলেও তাঁদের বিমানের সাহায্যে যুদ্ধ করার বা বিমান থেকে বোমা ফেলার কায়দাকানুন জানা ছিল না। সে জন্য তাঁদের প্রশিক্ষণ নিতে হয়। প্রশিক্ষণ শেষে এ এস এম এ আবদুল খালেক অপেক্ষা করতে থাকেন অভিযানে যাওয়ার। সিদ্ধান্ত হয়, ডাকোটা বিমান নিয়ে এ এস এম এ খালেকরা ঢাকার তেজগাঁও বিমানবন্দরে আক্রমণ চালাবেন। কিন্তু শেষ পর্যন্ত সে অভিযান তারা করতে পারেননি। পরে ওই বিমান ব্যবহূত হয় দুর্গম ঘাঁটিতে চলাচলে বা সরঞ্জামাদি পরিবহনে। দক্ষতার সঙ্গে তিনি সেই দায়িত্ব পালন করেন।

তথ্যসূত্র

বহিঃসংযোগ 

১৯৭২-এ মৃত্যু
বীর প্রতীক
বাংলাদেশের স্বাধীনতা যুদ্ধে জড়িত ব্যক্তি
তড়িৎযন্ত্র প্রকৌশল

মেকাট্রনিক্স () বা তড়িদ্‌যন্ত্র প্রকৌশল হল প্রকৌশলের একটি শাখা, যেখানে যন্ত্র প্রকৌশল, তড়িৎ ও ইলেকট্রনিক প্রকৌশল, কম্পিউটার প্রকৌশল, সফটওয়্যার প্রকৌশল, নিয়ন্ত্রণ প্রকৌশল, সিস্টেম প্রকৌশল রোবটিক্স প্রকৌশল এর সমন্বয় ঘটানো হয়, যা বিভিন্ন প্রয়োজনীয় তড়িৎযন্ত্রের নকশা তথা তড়িৎযন্ত্র তৈরী করতে ব্যাপক ভূমিকা পালন করে।

তথ্যসূত্র 

এম্বেডেড পদ্ধতি
বৈদ্যুতিক যন্ত্রকৌশল
গ্রথিত ব্যবস্থা
সাদাচিবুক তিতির

সাদাচিবুক তিতির (Arborophila atrogularis) Phasianidae গোত্রের অন্তর্গত পাখির একটি প্রজাতি। এর ইংরেজি নাম White-cheeked Partridge বা White-cheeked Hill Partridge। এরা বাংলাদেশ, ভারত, মিয়ানমার ও চীনের স্থানীয় পাখি। আই. ইউ. সি. এন. এই প্রজাতিটিকে Near Threatened বা প্রায়-বিপদগ্রস্ত বলে ঘোষণা করেছে। বাংলাদেশের ১৯৭৪   ও ২০১২ সালের বন্যপ্রাণী (সংরক্ষণ ও নিরাপত্তা) আইনে এ প্রজাতিটি সংরক্ষিত।

আবাসস্থল 

সাধারণত আর্দ্র চিরসবুজ ও মিশ্র চিরসবুজ বন এদের আবাসস্থল। বাংলাদেশের উত্তর-পূর্বাঞ্চলীয় বনাঞ্চলগুলোতে এদের দেখা যায়। পার্বত্য চট্টগ্রামের চিরসবুজ বনেও এরা থাকতে পারে। ভারতের মেঘালয়, আসাম, ত্রিপুরা, অরুণাচল প্রদেশ আর মণিপুরের বনাঞ্চলে এদের প্রায়ই দেখা যায়। চীনের ইউনান প্রদেশের পশ্চিমে ইংজিয়াং থেকে সালউইন নদীর পশ্চিম পর্যন্ত এদের বিস্তৃতি। মিয়ানমারে একসময় ব্যাপকহারে সাদাচিবুক তিতির দেখা গেলেও বর্তমানে সেখানে এদের অবস্থা বেশ করুণ।

বর্ণনা 
দেখতে এরা বটেরার (কোয়েল) মত, তবে বড়। পিঠ হলদে সবুজাভ ধূসর। কপাল, চিবুক ও ভ্রু সাদা। কালো মুখোশের মত থাকে। গলায় ও বুকের সামনের দিকে কালো ডোরা থাকে। পেট ও পার্শ্বদেশ ধূসর, রক্তিম নয়। চোখ, অন্য রঙের ফোঁটাযুক্ত ডানা ও পা লালচে। পিঠ আঁশের মত পালক দ্বারা আবৃত। এদের দৈর্ঘ্য কমবেশি ২৮ সেন্টিমিটার। সাদাচিবুক তিতির নাদুস-নুদুস, পা দেহের পেছনদিকে হওয়ার ফলে মনে হয় এ পাখির দেহ খাড়া কাঠির উপর বসানো।

কমে যাওয়ার কারণ 
ব্যাপকহারে আবাসন ধ্বংস ও বনাঞ্চল কেটে চাষাবাদের ফলে সাদাচিবুক তিতিরের অস্তিত্ব সর্বত্রই হুমকির মুখে পড়েছে। এছাড়া মাংসের জন্য শিকারও এদের অস্তিত্ব-ঝুঁকির অন্যতম কারণ।

তথ্যসূত্র

বহিঃসংযোগ 
 http://worldbirds.eu/abcw/whitecheeked_partridge.htm
 http://thewebsiteofeverything.com/animals/birds/Galliformes/Phasianidae/Arborophila-atrogularis

এশিয়ার পাখি
ভারতের পাখি
বাংলাদেশের পাখি
মিয়ানমারের পাখি
উত্তর-পূর্ব ভারতের পাখি
আর্বোরোফাইলা
১৮৫০-এ বর্ণিত পাখি
অ্যাডওয়ার্ড ব্লাইদ কর্তৃক নামকরণকৃত ট্যাক্সা
মেহেদী আলী ইমাম

মেহেদী আলী ইমাম (১২ জুন ১৯৪৯ - ২৮ সেপ্টেম্বর ১৯৯৮) বাংলাদেশের স্বাধীনতা যুদ্ধের একজন বীর মুক্তিযোদ্ধা ছিলেন। স্বাধীনতা যুদ্ধে তার সাহসিকতার জন্য বাংলাদেশ সরকার তাকে বীর বিক্রম খেতাব প্রদান করে।

জন্ম ও শিক্ষাজীবন 
মেহেদী আলী ইমাম ১৯৪৯ সালের ১২ জুন ঢাকায় জন্মগ্রহণ করেন। তার পৈতৃক নিবাস পিরোজপুর জেলার মঠবাড়িয়া উপজেলার দাউদখালী গ্রামে। তার বাবার নাম আবু মোহাম্মদ মোদাদ্দের বিল্লাহ এবং মায়ের নাম আনোয়ারা খাতুন। তার স্ত্রীর নাম লায়লা বেগম। তাদের এক ছেলে ও এক মেয়ে।

কর্মজীবন 
মেহেদী ১৯৬৬ সালে পাকিস্তান সেনাবাহিনীতে যোগ দেন এবং ১৯৬৭ সালে কমিশনপ্রাপ্ত হন। ১৯৭১ সালে কর্মরত ছিলেন পশ্চিম পাকিস্তানে (বর্তমান পাকিস্তান)। তখন তার পদবি ছিল ক্যাপ্টেন। মুক্তিযুদ্ধের পর বাংলাদেশ সেনাবাহিনীতে তাকে মেজর পদে উন্নীত করা হয়। তিনি বাংলাদেশ বনশিল্প উন্নয়ন করপোরেশনের চেয়ারম্যান ছিলেন।

মুক্তিযুদ্ধে ভূমিকা 
মেহেদী আলী ইমাম জুলাই মাস থেকে মুক্তিবাহিনীর ৯ নম্বর সেক্টরের টাকি সাব সেক্টরের পটুয়াখালী গেরিলা ঘাঁটির অধিনায়ক হিসেবে দায়িত্ব পালন করেন।

পুরস্কার ও সম্মাননা 
 বীর বিক্রম

মৃত্যু 
মেহেদী আলী ইমাম কিডনি রোগে আক্রান্ত হয়ে জার্মানিতে চিকিৎসাধীন অবস্থায় ২৮ সেপ্টেম্বর ১৯৯৮ সালে মৃত্যুবরণ করেন। তাকে বনানী কবরস্থনে দাফন করা হয়।

তথ্যসূত্র 

১৯৪৯-এ জন্ম
১৯৯৮-এ মৃত্যু
বীর বিক্রম
দেবদাস (১৯৮২-এর চলচ্চিত্র)

দেবদাস চাষী নজরুল ইসলাম পরিচালিত ১৯৮২ সালের বাংলাদেশী প্রণয়ধর্মী নাট্য চলচ্চিত্র। বাঙালি কথাসাহিত্যিক শরৎচন্দ্র চট্টোপাধ্যায়ের দেবদাস উপন্যাস অবলম্বনে নির্মাণ করা হয়। এটি ছিল বাংলাদেশে দেবদাস উপন্যাসের প্রথম চলচ্চিত্রায়ণ। এতে নাম ভূমিকায় অভিনয় করেন বুলবুল আহমেদ এবং অন্যতম দুটি চরিত্র পারু'র ভূমিকায় কবরী সারোয়ার ও চন্দ্রমুখী'র ভূমিকায় আনোয়ারা অভিনয় করেন।

চলচ্চিত্রটি ১৯৮২ সালের জাতীয় চলচ্চিত্র পুরস্কার কয়েকটি বিভাগে মনোনয়নের জন্য জমা দেয়া হয়। কিন্তু জুরিবোর্ড সদস্যরা চলচ্চিত্রিটিকে 'পুননির্মিত' অভিহিত করে কোনো শাখাতেই মনোনয়ন দেয়নি।

কাহিনী সংক্ষেপ

কুশীলব 
 বুলবুল আহমেদ - দেবদাস
 কবরী সারোয়ার - পার্বতী/পারু
 আনোয়ারা - চন্দ্রমুখী
 রহমান - চুনি লাল
 আনোয়ার হোসেন - ধর্মদাস
 গোলাম মুস্তাফা - ভুবন চৌধুরী
 আরিফুল হক - দেবদাসের বাবা
 সুমিতা দেবী - দেবদাসের মা
 আমীর আলী - পারুর বাবা
 রানী সরকার - পারুর মা
 রওশন জামিল - পারুর ঠাকুরমা
 অমিতা বসু - দ্বিজলালের স্ত্রী
 আব্দুর রাতিন - মহেন
 ডলি সরকার - মহেনের স্ত্রী
 সুচেতা মালিয়া - যশোদা

সঙ্গীত 
দেবদাস চলচ্চিত্রের সঙ্গীত পরিচালনা করেছেন খোন্দকার নুরুল আলম। গীত রচনা করেছেন মোহাম্মদ রফিকউজ্জামান।

পুরস্কার
বাচসাস পুরস্কার
 বিজয়ী: সেরা অভিনেতা - বুলবুল আহমেদ
 বিজয়ী: সেরা পার্শ্ব অভিনেতা - রহমান
 বিজয়ী: সেরা পার্শ্ব অভিনেত্রী - আনোয়ারা
 বিজয়ী: সেরা সঙ্গীত পরিচালক - খন্দকার নুরুল আলম
 বিজয়ী: সেরা গীতিকার - মোহাম্মদ রফিকউজ্জামান
 বিজয়ী: সেরা পুরুষ কণ্ঠশিল্পী - সুবীর নন্দী
 বিজয়ী: সেরা নারী কণ্ঠশিল্পী - রুনা লায়লা
 বিজয়ী: সেরা চিত্রগ্রাহক (সাদাকালো) - এম এ মোবিন
 বিজয়ী: সেরা শিল্প নির্দেশক - বিজয় সরকার
 বিজয়ী: সেরা শব্দগ্রাহক - মালেক মনসুর

আরও দেখুন 
 দেবদাস (২০১৩)

তথ্যসূত্র

বহিঃসংযোগ 
 

১৯৮২-এর চলচ্চিত্র
১৯৮০-এর দশকের প্রণয়ধর্মী চলচ্চিত্র
বাংলাদেশী চলচ্চিত্র
বাংলাদেশী প্রণয়ধর্মী চলচ্চিত্র
বাংলাদেশী সাদাকালো চলচ্চিত্র
বাংলা ভাষার চলচ্চিত্র
ভারতীয় উপন্যাস অবলম্বনে চলচ্চিত্র
চাষী নজরুল ইসলাম পরিচালিত চলচ্চিত্র
দেবদাস চলচ্চিত্র
শরৎচন্দ্র চট্টোপাধ্যায়ের সৃষ্টিকর্ম অবলম্বনে চলচ্চিত্র
১৯৮০-এর দশকের বাংলা ভাষার চলচ্চিত্র
বাংলা ভাষার বাংলাদেশী চলচ্চিত্র
বাংলাদেশী প্রণয়ধর্মী নাট্য চলচ্চিত্র
বিনিময় (চলচ্চিত্র)

বিনিময় এটি ১৯৭০-এর একটি বাংলাদেশী চলচ্চিত্র। এটি পরিচালনা করেছেন বাংলাদেশের বিখ্যাত পরিচালক সুভাষ দত্ত। ছবিটির দুটি প্রধান চরিত্রে অভিনয় করেছেন কবরী ও উজ্জল। ক্লাসিক এই ছবিটি সেসময় দারুণ জনপ্রিয়তা লাভ করে।

কাহিনী সংক্ষেপ

শ্রেষ্ঠাংশে 
 উজ্জ্বল -
 কবরী - 
 আনোয়ার হোসেন -
 সুভাষ দত্ত -

নির্মাণ নেপথ্য

সম্মাননা

সংগীত

আরও দেখুন

বহিঃসংযোগ

তথ্যসূত্র 

১৯৭০-এর চলচ্চিত্র
বাংলাদেশী চলচ্চিত্র
বাংলা ভাষার চলচ্চিত্র
জন্ম থেকে জ্বলছি

জন্ম থেকে জ্বলছি ১৯৮১-এর একটি বাংলাদেশী চলচ্চিত্র। এটি পরিচালনা করেছেন বাংলাদেশের খ্যাতনামা চলচ্চিত্রকার আমজাদ হোসেন। ছবিটিতে অভিনয় করেছেন বুলবুল আহমেদ, ববিতা, আনোয়ারা, প্রবীর মিত্র ও সুমিতা দেবী।

কাহিনী সংক্ষেপ

শ্রেষ্ঠাংশে 
 বুলবুল আহমেদ -
 ববিতা -
 আনোয়ারা -
 প্রবীর মিত্র -
 সুমিতা দেবী -

সম্মাননা

সংগীত 
জন্ম থেকে জ্বলছি ছবির সঙ্গীত পরিচালনা করেছেন আলাউদ্দিন আলী, সঙ্গীত রচনা করেছেন ছবির পরিচালক আমজাদ হোসেন। গানে কণ্ঠ দিয়েছিলেন সৈয়দ আব্দুল হাদী, সাবিনা ইয়াসমিন ও সামিনা চৌধুরী। শামীমা ইয়াসমিন দিবার গাওয়া ‘বাবা বলে গেল আর কোনোদিন গান করো না’ গানটি এখনো বেশ সমাদৃত।

আরও দেখুন

বহিঃসংযোগ

তথ্যসূত্র 

১৯৮১-এর চলচ্চিত্র
বাংলাদেশী চলচ্চিত্র
বাংলা ভাষার চলচ্চিত্র
১৯৮০-এর দশকের বাংলা ভাষার চলচ্চিত্র
বাংলা ভাষার বাংলাদেশী চলচ্চিত্র
আলাউদ্দিন আলী সুরারোপিত চলচ্চিত্র
গুমি

গুমি বা গুমি-শি শহরটি 경상북도 দক্ষিণ কোরিয়ার(কোরিয়া প্রজাতন্ত্র) গিয়ংসানবুক-দ প্রদেশের ২য় বৃহত্তম নগরী। এই শহরটি দক্ষিণ কোরিয়ার অন্যতম প্রধান শিল্পনগরী যেখানে সামসং ইলেকট্রনিক্স, LG Display এর অনেকগুলো শিল্প-স্থাপনা ছাড়াও ইলেকট্রনিকস, সুতা, টেক্সটাইল, রাবার, প্লাস্টিক, কাগজ, ধাতব সামগ্রী ইত্যাদির কারখানা আছে. গুমি শহরটি নাকদং নদী দুই পারে অবস্থিত. ১৯৭০ সালে কোরিয়ান সরকারের ঘোষিত রপ্তানি-মুখী-নীতির কারণে গুমি তে করা "জাতীয় শিল্প কমপ্লেক্স" গুমি নগরীর এই শিল্প-বিপ্লবের পথিকৃৎ হিসেবে কাজ করে. বর্তমানে গুমি-তে ৪ টা বৃহদাকার রপ্তানিমুখী "জাতীয় শিল্প কমপ্লেক্স" আছে. ২০০৯ সালে পুরো কোরিয়া থেকে রপ্তানি করা জিনিসের বেশিরভাগই গুমিতে তৈরী. যার কারণে ২০০৯ সালে পুরো কোরিয়ার ৯৬.৯% বাণিজ্য উদ্বৃত্ত গুমি নগরীর অবদান.

চারিদিকে উঁচু পর্বতে ঘেরা গুমি প্রাকৃতিক সৌন্দর্যের দিক দিয়েও অসাধারন.

দক্ষিণ কোরিয়ার সাবেক প্রেসিডেন্ট 박정희 (বাংলা বর্ণান্তরণ: বাক্ চং হী)(১৯১৭-১৯৭৯) এর জন্মস্থান এই শহর.

"গুমি" নামের আক্ষরিক অনুবাদ "কচ্ছপের লেজ".

নামকরণ

ইতিহাস 
নাকদং নদী কোরিয়ার ইতিহাসে গুরুত্বপূর্ণ ভূমিকা পালন করেছে।

চিত্রশালা

ভৌগোলিক অবস্থা

জলবায়ু

একই ধরনের অন্যান্য শহর 

  ঝং-লি, তাইওয়ান (১৯৮৯ সাল থেকে)
  ওত্সু, জাপান (১৯৯০ সাল থেকে)
  বিশকেক, কিরঘিজিস্তান (১৯৯১ সাল থেকে)
  শেনইয়াং, চীন (১৯৯৭ সাল থেকে)
  চাংশা, চীন (১৯৯৮ সাল থেকে)
  মেক্সিকালি, মেক্সিকো (১৯৯৮ সাল থেকে)
  এঁদহোভন, হল্যান্ড (২০০৩ সাল থেকে)

তথ্যসূত্র 

দক্ষিণ কোরিয়ার শহর
শিল্প
এম এন আখতার

এম এন আখতার (জন্ম: ১ জুলাই, ১৯৩২ - মৃত্যু: ১৮ এপ্রিল, ২০১২) বাংলাদেশের চট্টগ্রামের আঞ্চলিক গানের জনপ্রিয় গীতিকার, সুরকার ও শিল্পী। তার উল্লেখযোগ্য গানের মধ্যে রয়েছে কইলজার ভিতর গাঁথি রাইখ্যম তোয়ারে, যদি সুন্দর একখান মুখ পাইতাম ইত্যাদি।

জন্ম ও শিক্ষাজীবন 
এম এন আখতার ১৯৩১ সালের ১লা জুলাই চট্টগ্রামের রাউজানের মোহাম্মদপুর গ্রামে জন্মগ্রহণ করেন।

কর্মজীবন 
এম এন আখতার ১৯৬২ সালে বেতার শিল্পী হিসাবে যোগ দেন। এরপর তিনি আধুনিক, পল্লীগীতি, মুর্শীদি, মারফতি, চট্টগ্রামের আঞ্চলিক গান রচনা ও কণ্ঠ দিয়ে খ্যাতি লাভ করেন। ১৯৮৭ সালে তিনি অবসর নেন। তিনি সংগীত বিষয়ক কয়েকটি গ্রন্থ লিখেছেন। এর মধ্যে মনুআ-১, মনুআ-২ এবং ৩০ দিনে অভিনব সঙ্গীত শিক্ষা উল্লেখযোগ্য।

সংগীতজীবন 
লেখা ও সুর করার পাশাপাশি এম এন আখতার নিজেও গাইতেন। তিনি ১৯৬২ সালে কালুরঘাট বেতারকেন্দ্রের উদ্বোধনী আধুনিক গানের প্রথম শিল্পী।  আঞ্চলিক গানের সম্রাজ্ঞী বলে পরিচিত শিল্পী শেফালী ঘোষের ওস্তাদ ছিলেন তিনি। তার লেখা ও সুর করা গান গেয়ে শ্যামসুন্দর বৈষ্ণব ও শেফালী ঘোষ খ্যাতি পান। তার অনেক গান চলচ্চিত্রেও নেওয়া হয়েছে। ৩৫ বছর আগে গ্রামোফোন রেকর্ডে শিল্পী আখতার ও সাবিনা ইয়াসমিন গেয়েছিলেন ‘কইলজার ভিতর গাঁথি রাইখ্যম তোয়ারে’ গানটি। পরে এই গানটি ব্যাপক জনপ্রিয়তা পায়। তিনি প্রায় পাঁচ হাজারেরও অধিক গান লিখেছেন।  পাশাপাশি লিখেছেন অসংখ্য নাটক ও কবিতা। তার লেখা গানের মধ্য থেকে কয়েক হাজার গান নিয়ে ‘এম এন আখতারের গান’ নামে একটি গ্রন্থ প্রকাশিত হয়েছে। শুধু আঞ্চলিক গানের মধ্যেই সীমাবদ্ধ থাকেননি তিনি। একুশের গান, দেশাত্ববোধক গান, আধুনিক গান, পল্লীগীতি, ভাবের গান, বিচ্ছেদি গান, হামদ-নাত, পীর-আউলিয়ার গান এবং চট্টগ্রামের হাওলা গানেও তার পদচারণা ছিল। ষাটের দশক থেকে তিনি পূর্ণাঙ্গ আঞ্চলিক ভাষায় আটটি ও শুদ্ধ ভাষায় চারটি গীতিনাট্য রচনা করেন।

উল্লেখযোগ্য কাজ 
এম এন আখতারের রচিত অনেক গানের মধ্যে একটি সাড়া জাগানো গান ছিল ‘বকশি হাইট্টা পানের খিলি তারে বানাই খাবাইতাম’। তার রচিত উল্লেখযোগ্য গানের মধ্যে রয়েছে কইলজার ভিতর গাঁথি রাইখ্যম তোয়ারে, যদি সুন্দর একখান মুখ পাইতাম, তুমি যে আমার জীবনের উপহার , ও পরানর তালত ভাই চিডি দিলাম, বাচুরে - জী জী জী, ''বর্গী এলো দেশে", "মধুমিতা" ইত্যাদি। চট্টগ্রামের আঞ্চলিক ভাষায় চুড়িওয়ালা, সোনার কলসী, নাতিন জামাই, কানের ফুল, লট্টন কইতর, রাঙ্গাবালির চরে, বৈশাখী মেলাসহ অনেক নাটক লিখেছেন। তার সর্বশেষ রচিত হাসির নাটক ‘রসিক দাদুর স্কুলে মানুষ গড়ার কল’।

আরও দেখুন 
 আবদুল গফুর হালী
 শেফালী ঘোষ
 আসকর আলী পণ্ডিত

তথ্যসূত্র

বহিঃসংযোগ 

১৯৩২-এ জন্ম
২০১২-এ মৃত্যু
বাংলাদেশী গীতিকার
বাংলাদেশী সুরকার
বাংলাদেশী শিল্পী
চট্টগ্রাম জেলার কবি
চট্টগ্রাম জেলার সঙ্গীতশিল্পী
মমতাজ হাসান

মমতাজ হাসান (জন্ম: অজানা) বাংলাদেশের স্বাধীনতা যুদ্ধের একজন বীর মুক্তিযোদ্ধা। স্বাধীনতা যুদ্ধে তার সাহসিকতার জন্য বাংলাদেশ সরকার তাকে বীর প্রতীক খেতাব প্রদান করে।

জন্ম ও শিক্ষাজীবন 
মমতাজ হাসানের জন্ম দিনাজপুর জেলার বিরামপুর উপজেলার শিবপুর গ্রামে। তবে তার বাবা ঢাকায় বসবাস করতেন। তার বাবার নাম আবদুল হাফিজ ও মায়ের নাম জাহানারা হাফিজ। তার স্ত্রী পারভীন জাহান। তাদের তিন ছেলে। তিনি ঢাকা বিশ্ববিদ্যালয়ে ফার্মেসী বিভাগে পড়াশোনা করেছেন।

কর্মজীবন 
মমতাজ হাসান ১৯৭১ সালে ঢাকা বিশ্ববিদ্যালয়ের ফার্মেসি বিভাগের ছাত্র ছিলেন। মুক্তিযুদ্ধ শুরু হলে মে মাসের প্রথমার্ধে ভারতে গিয়ে যুদ্ধে যোগ দেন। ২ নম্বর সেক্টরের ক্যাপ্টেন এ.টি.এম. হায়দারের অধীনে গেরিলা যুদ্ধের প্রশিক্ষণ নিয়ে সীমান্ত এলাকায় ছোটখাটো কয়েকটা অপারেশনে অংশ নেন। কিছুদিন পর তাকে অন্তর্ভুক্ত করা হয় প্রথম বাংলাদেশ অফিসার্স ওয়ার কোর্সে। প্রশিক্ষণ শেষে যোগ দেন সালদা নদী সাব-সেক্টরে। তাকে নিয়মিত মুক্তিবাহিনীর চতুর্থ ইস্ট বেঙ্গল রেজিমেন্টের আলফা কোম্পানির অধিনায়কের দায়িত্ব দেওয়া হয়। এই দায়িত্ব তিনি অত্যন্ত দক্ষতার সঙ্গে পালন করেন।

মুক্তিযুদ্ধে ভূমিকা 
সালদা নদী মুক্ত হওয়ার পর মমতাজ হাসান তার দল নিয়ে ক্যাপ্টেন আবদুল গাফফার হালদারের (বীর উত্তম) নেতৃত্বে চট্টগ্রাম এলাকায় যান। ফটিকছড়ি, নাজিরহাটসহ আরও কয়েক স্থানে যুদ্ধ করেন। ফটিকছড়িতে পাকিস্তান সেনাবাহিনীর ২৪ ফ্রন্টিয়ার ফোর্সের একটি দল এবং সহযোগী এক কোম্পানি ইপিসিএএফ মোতায়েন ছিল। মুক্তিযোদ্ধারা কাজিরহাটে পৌঁছে তিনটি দলে বিভক্ত হয়ে ফটিকছড়ির দিকে অগ্রসর হন। প্রধান দল কাজিরহাট-ফটিকছড়ি রাস্তায়, বাকি দুই দলের একটি ফটিকছড়ি পাহাড়ের দিকে রাস্তায় এবং অপর দল মানিকছড়ি-রামগড়ের রাস্তায় অবস্থান নেয়। ১১ ডিসেম্বর বিকেলে মুক্তিযোদ্ধারা একযোগে পাকিস্তানি অবস্থানে আক্রমণ করেন। তাদের সম্মিলিত আক্রমণে পাকিস্তানি সেনা ও সহযোগীরা অস্ত্রশস্ত্র, গোলাবারুদসহ অন্য জিনিসপত্র ফেলে পালিয়ে যায়। রাত ১২টার মধ্যে সমগ্র ফটিকছড়ি মুক্ত হয়ে যায়। এই যুদ্ধেও মমতাজ হাসান যথেষ্ট কৃতিত্বের পরিচয় দেন। মমতাজ হাসান স্বাধীনতার পর বাংলাদেশ সেনাবাহিনীতে চাকরি করেন। ১৯৭৪ সালে স্বেচ্ছায় অবসর নেন। তখন তার পদবি ছিল ক্যাপ্টেন।

পুরস্কার ও সম্মাননা 
 বীর প্রতীক

তথ্যসূত্র

পাদটীকা

বহি:সংযোগ 

বীর প্রতীক
জীবিত ব্যক্তি
ঢাকা বিশ্ববিদ্যালয়ের প্রাক্তন শিক্ষার্থী
বাংলাদেশের স্বাধীনতা যুদ্ধে জড়িত ব্যক্তি
ক্যাম্পাস

ক্যাম্পাস () বলতে সাধারণতঃ বিশ্ববিদ্যালয়, মহাবিদ্যালয় কিংবা অন্য যে-কোন ধরনের শিক্ষা প্রতিষ্ঠানের অভ্যন্তরে অবস্থিত খোলা কিংবা পরিবেষ্টনকারী একখণ্ড ভূমিবিশেষ। বাংলা একাডেমীর অভিধানমাফিক এর বাংলা অর্থ হচ্ছে শিক্ষাপ্রতিষ্ঠানের এলাকা। সচরাচর এতে ছাত্র-শিক্ষক উভয়ের জন্যেই গ্রন্থাগার, শ্রেণীকক্ষ, গবেষণাগার, উদ্যান, ক্যাফেটেরিয়া, আবাসিক হল বা ছাত্রাবাস, খেলার মাঠ ইত্যাদি স্থায়ী সম্পত্তি থাকতে পারে। শুরুতে ক্যাম্পাস শব্দটি ভবনের মাঝামাঝি ঘাষযুক্ত উন্মুক্ত ভূ-খণ্ডকে নির্দেশ করতো। পরবর্তীতে শিক্ষাপ্রতিষ্ঠানের পুরো এলাকাকে ক্যাম্পাস হিসেবে পরিগণনা করা হয়। শিক্ষাপ্রতিষ্ঠানের সাথে সম্পর্কযুক্ত এবং সম্পর্কবিহীন ভবন - উভয়ই ক্যাম্পাসের সাথে জড়িত। বর্তমানে ক্যাম্পাসের সংজ্ঞা পরিবর্তিত রূপ ধারণ করেছে যা যে-কোন ধরনের প্রতিষ্ঠানের কয়েকটি ভবনের সম্মিলন স্থলকে বুঝায়।

উৎপত্তি 
ক্যাম্পাস শব্দটি এসেছে ল্যাটিন শব্দ ফিল্ড থেকে। অষ্টাদশ শতকে মাঝামাঝি অর্থাৎ ১৭৭৫ সালে কলেজ অব নিউ জার্সি (বর্তমান - প্রিন্সটন বিশ্ববিদ্যালয়)-এর মাঠের জন্য প্রথমবারের মতো শব্দটি ব্যবহার করা হয়েছিল। পরবর্তীকালে অন্যান্য আমেরিকান কলেজগুলো তাদের নিজেদের মাঠের জন্যও ক্যাম্পাস শব্দের ব্যবহার করতে শুরু করে। কিন্তু ক্যাম্পাস বলতে কেবলমাত্র বিশ্ববিদ্যালয়ের মাঠকেই বুঝায় না। বিদ্যালয়, মহাবিদ্যালয়ের সমগ্র এলাকা ক্যাম্পাস, মাঠ কিংবা উঠান হিসেবেও বিবেচিত হতে পারে। এছাড়াও, হাসপাতাল কিংবা ক্ষেত-খামারের বিস্তৃত জমিও ক্যাম্পাস হিসেবে পরিচিতি পেয়ে থাকে।

প্রয়োগক্ষেত্র 
ইউরোপীয় বিশ্ববিদ্যালয়গুলোয়ও ক্যাম্পাস শব্দের পরিচিতি রয়েছে। অধিকাংশ প্রতিষ্ঠানই ব্যক্তিগত উদ্যোগে শহরাঞ্চলে এর শাখা-প্রশাখার বিস্তার ঘটাচ্ছে। ২য় বিশ্বযুদ্ধের পর যুক্তরাজ্যে নতুন বিশ্ববিদ্যালয় প্রতিষ্ঠার উপযোগী পরিবেশ না থাকায় মনোনীত স্থানে শাখা প্রতিষ্ঠা করেছিল। নতুন শিক্ষায়তনিক কেন্দ্র হিসেবে অনেকক্ষেত্রে সেগুলো বিশ্বের শিক্ষাঙ্গনে অত্যন্ত গুরুত্বপূর্ণ ভূমিকা রাখতে সক্ষম হয়েছে।

যুক্তরাষ্ট্রের প্রয়াত প্রেসিডেন্ট জন এফ. কেনেডি আমেরিকান ইউনিভার্সিটিতে দ্য বিউটি অব দ্য ক্যাম্পাস অব দি ইউনিভার্সিটি শিরোনামে প্রবন্ধ পাঠ করেছিলেন। সেখানে তিনি ছাত্র এবং শিক্ষক উভয়কেই কঠোর পরিশ্রমী হতে বলেছেন, যা বিশ্ববিদ্যালয়ের সৌন্দর্যবৃদ্ধিতে যথেষ্ট ভূমিকা পালন করে।

বিংশ শতাব্দীতে এসে ক্যাম্পাস শব্দের ভাবগত অর্থ আরো ব্যাপক ও বিস্তৃত হয়েছে। কয়েকটি স্থানে ১৯৫০-এর দশকে পুরনো অর্থ পরিবর্তিত হয়ে যায় ও সাধারণভাবে অর্থ প্রকাশ পেয়েছে। কখনো কখনো কোন প্রতিষ্ঠানের কার্যালয় ভবনও ক্যাম্পাসরূপে পরিচিত হয়েছে। তন্মধ্যে মার্কিন যুক্তরাষ্ট্রে বিভিন্ন প্রতিষ্ঠানের ক্যাম্পাসের অনুরূপ ওয়াশিংটনের রেডমন্ডেও মাইক্রোসফট ক্যাম্পাস গড়ে উঠেছে। জরুরী সেবাপ্রদানকারী প্রতিষ্ঠান হিসেবে হাসপাতাল কর্তৃপক্ষও তাদের সেবার পরিধিকে বিভাজন ঘটিয়ে, বিভিন্ন এলাকায় বিশেষায়িত বিভাগগুলোকে ক্যাম্পাস হিসেবে পরিচিতি পাচ্ছে।

তথ্যসূত্র

বহিঃসংযোগ

আরও দেখুন 
 শিক্ষা
 বিদ্যালয়
 মহাবিদ্যালয়
 বিশ্ববিদ্যালয়

ক্যাম্পাস
বিশ্ববিদ্যালয় ও মহাবিদ্যালয়
অক্ষয়চন্দ্র চৌধুরী

অক্ষয়চন্দ্র চৌধুরী (জন্ম: ৭ সেপ্টেম্বর, ১৮৫০- মৃত্যু: ৫ সেপ্টেম্বর, ১৮৯৮) ছিলেন একজন বাঙালি কবি ও সাহিত্যিক।

জন্ম ও শিক্ষাজীবন 
হাওড়ার আন্দুলের স্বনামধন্য ভরদ্বাজ গোত্রীয় দত্তচৌধুরী পরিবারে জন্ম গ্রহণ করেন অক্ষয়চন্দ্র চৌধুরী। উনার পিতার নাম মিহিরচন্দ্র চৌধুরী, যিনি দত্তচৌধুরী বংশের ২২তম পুরুষ। সাধারণ্যে ইনি বিশেষ পরিচিত ও সুনাম অর্জন না করলেও তার রচনা কবিগুরু রবীন্দ্রনাথ ঠাকুর এবং সমসাময়িক সাহিত্যিকদের প্রেরণা ও উৎসাহ যুগিয়েছিল। তার রচিত গ্রন্থসমূহের মধ্যে অন্যতম "উদাসিনী", "ভারতগাথা" এবং "সাগরসংগমে"। সঙ্গীতচর্চায় রবীন্দ্রনাথ ও তার ভ্রাতা জ্যোতিরিন্দ্রনাথ অক্ষয়চন্দ্রের সহকর্মী ছিলেন। তৎকালে এম এ পাশ করে তিনি অ্যাটর্নীশিপ পরীক্ষা দেন। তিনি বিখ্যাত "ভারতী" পত্রিকার সম্পাদকমণ্ডলীর অন্যতম সদস্য ছিলেন।

তথ্যসূত্র

বহি:সংযোগ 

১৮৫০-এ জন্ম
১৮৯৮-এ মৃত্যু
বাঙালি কবি
বাঙালি সাহিত্যিক
১৯শ শতাব্দীর ভারতীয় ঔপন্যাসিক
বাঙালি হিন্দু
বাঙালি লেখক
১৯শ শতাব্দীর ভারতীয় কবি
ভারতীয় পুরুষ কবি
ভারতীয় পুরুষ ঔপন্যাসিক
সৌদি আরবের টেলিফোন নম্বরসমূহ

{{Infobox country telephone plan
 | country = সৌদি আরব
 | country_link = সৌদি আরব
 | continent = এশিয়া
 | map_image =
 | map_caption

সাবকোডসমূহ 

যোগাযোগ
দেশ অনুযায়ী টেলিফোন নম্বর
সৌদি আরবে টেলিযোগাযোগ
ভবন

ভবন বলতে কাঙ্ক্ষিত সহায়তা কেন্দ্র, আশ্রয় উপযোগী অথবা ধারাবাহিকভাবে অধিকার রক্ষার উপযোগী মনুষ্য নির্মিত যে-কোন ধরনের অবকাঠামো ও অট্টালিকাকে বুঝায়। সচরাচর ভবন নির্মাণের ক্ষেত্রে স্থাপত্যশৈলী, প্রকৌশল, প্রযুক্তি কিংবা নির্মাণকারী প্রতিষ্ঠানের অংশগ্রহণ ঘটে থাকে।

ভবন নির্মাণের লক্ষ্যে বিভিন্ন ধরনের নির্মাণ উপকরণের প্রয়োজন পড়ে। মাটি, বালু, কাঠ, পাথর, সিমেন্ট, ইটসহ পাতাও ব্যবহার করা হয়ে থাকে। তন্মধ্যে - মধ্যযুগে আভিজাত্যপূর্ণ ভবনগুলোয় বিশেষ করে লন্ডনের হাউজ অব কমন্স বা কমন্স সভা কক্ষ নির্মাণে ওক গাছের কাঠ ব্যবহার করা হয়েছিল।

ইতিহাস 
ব্যাপকভাবে ধারণা করা হয় যে, আনুমানিক পাঁচ লক্ষাধিক বছর পূর্বে মানব জাতির পূর্ব পুরুষ হিসেবে বিবেচিত হোমো ইরেক্টাস প্রজাতির মাধ্যমে পৃথিবীতে প্রথম আশ্রয় উপযোগী গৃহ নির্মাণ করা হয়েছিল।

আবাসিকভাবে বসবাসের উপযোগী ভবনকে বাড়ী কিংবা ঘর হিসেবে আখ্যায়িত করা হয়। যদি ভবনে অনেকসংখ্যক পৃথক বাসস্থানের লক্ষ্যে কক্ষ থাকে তখন তা এপার্টমেন্ট বিল্ডিং বা এপার্টমেন্ট ব্লক বলা হয়। এগুলো প্রায়শই ব্যক্তিগত গৃহ থেকে ভিন্নতর হয়ে থাকে। অবকাঠামোগত কারণে ভবনের আবাসন ব্যবস্থা এক কক্ষ, কাঠের বহিরাবরণ থেকে শুরু করে বহু-বহু মিলিয়ন মার্কিন ডলার বিনিয়োগ করে হাজারো লোকের আবাসন উপযোগী সু-উচ্চ, আকাশচুম্বী অট্টালিকার আকৃতিরও হতে পারে।

বহুতলাবিশিষ্ট ভবনে মূলতঃ অনেকগুলো ফ্লোর, তলা বা মেঝে থাকে। এ ধরনের ভবনের মূল উদ্দেশ্যই থাকে ভূমির নির্দিষ্ট আয়তন বৃদ্ধি না করে উপরের দিকে আয়তন বৃদ্ধি করা। এরফলে ভূমির অপচয় হ্রাস পায় এবং পাশাপাশি অর্থ বিনিয়োগও। তবে অর্থ বিনিয়োগ নির্ভর করে কি ধরনের সাজ-সরঞ্জাম, যন্ত্রপাতির ব্যবহার হবে এবং ভূমির মূল্যামানের উপর।

পৃথিবীর সবচেয়ে উঁচু ভবন হিসেবে সংযুক্ত আরব আমিরাতের দুবাইয়ে অবস্থিত বুর্জ খলিফা'য় ১৬২ তলা রয়েছে। এর উচ্চতা ৮২৯.৮৪ মিটার বা ২,৭২৩ ফুট। এতে অর্থ বিনিয়োগ হয়েছে ১.৫ বিলিয়ন মার্কিন ডলার।

ক্ষতিগ্রস্ততা 

গাঁথুনি যথোপযুক্ত না হলে কিংবা মাটি পরীক্ষা না করলে নির্মাণকালীন সময়েই ভবন ধ্বসে যেতে পারে। আবার, ভবনের সংস্কার ও রক্ষণাবেক্ষন কার্যক্রমের সময়েও ধ্বংস হয়ে যেতে পারে। এছাড়াও, দুর্ঘটনার ন্যায় আরো বিভিন্ন কারণে ভবন ধ্বংস হয়। অগ্নিকাণ্ড, প্রবল বন্যা, মাটির ক্ষয় কিংবা লবণাক্ততাসহ ভূমিকম্পজনিত কারণও ভবনের ক্ষতির জন্যে বহুলাংশে দায়ী।

তথ্যসূত্র 

ভবন
ভবন ও স্থাপনা
স্থাবর সম্পত্তি
বনমোরগ

বনমোরগ (লাতিন ভাষায়: Gallus) Galliformes (গ্যালিফর্মিস) বর্গের অন্তর্গত Phasianinae (ফ্যাসিয়ানিনি) উপগোত্রের অন্তর্ভুক্ত ১৬টি গণের একটি। Gallus শব্দটি ল্যাটিন ভাষা থেকে উদ্ভূত যার অর্থ "গোলাবাড়ি সংলগ্ন জমির মুরগী"। পৃথিবীতে জীবিত চারটি প্রজাতির পাখি এই গণের অন্তর্ভুক্ত। সবগুলো প্রজাতির আবাস দক্ষিণ ও দক্ষিণ-পূর্ব এশিয়ায়।

বৈশিষ্ট্য
প্রজাতিগুলো মাঝারি আকারের ভূচর পাখি। এদের মাথায় ঝুঁটি ও গলার দুই পাশে দু'টি ঝুলন্ত লতিকা থাকে। ডানা গোলাকার; ডানার পঞ্চম প্রান্ত-পালকটি দীর্ঘতম। প্রথমটি দশমটির চেয়ে ছোট। লেজ দু'পাশ থেকে চাপা' লেজে মোট ১৪টি পালক থাকে। প্রজাতির পুরুষটির মাঝের দু'টি পালক লম্বা ও কাস্তের মত বাঁকানো। ঘাড় ও কোমর সরু এবং লম্বা কাঠির মত পালকে ঘেরা। পা শক্তিশালী ও লম্বা। নখরসহ মধ্যমার চেয়ে বড়। পুরুষটির পায়ের পেছনে গজালের মত লম্বা তীক্ষ্ণ নখর আছে। পুরুষ আর স্ত্রী নমুনার মধ্যে অত্যধিক পার্থক্য পরিলক্ষিত হয়।

প্রজাতিসমূহ
 লাল বনমোরগ, Gallus gallus
 শ্রীলঙ্কার বনমোরগ, Gallus lafayetii
 ধূসর বনমোরগ, Gallus sonneratii
 সবুজ বনমোরগ, Gallus varius

তথ্যসূত্র

Phasianinae
বনমোরগ